১২ বছরে ‘উষ্ণতম’ মকর সংক্রান্তি বাংলায়!

কলকাতা: ১২ বছরে উষ্ণতম পৌষ সংক্রান্তি। কলকাতা ও দক্ষিণবঙ্গের তাপমাত্রা ১৬ ডিগ্রির কাঁটায়! আলিপুর হাওয়া অফিস এদিন জানিয়েছে, কলকাতায় তাপমাত্রা ছুঁয়েছে ১৬.৬ ডিগ্রি সেলসিয়াস। পার্শ্ববর্তী জেলাগুলিতে খানিক কম। পৌষমাসের শেষদিনগুলিতে হাড়কাঁপানো শীতের বদলে সঙ্গী হিমেল হাওয়া।

আরও পড়ুন: মকর সংক্রান্তিতেও দেখা নেই শীতের! দুই জেলার বৃষ্টির পূর্বাভাস, কেমন থাকবে আবহাওয়া?

আবহবিদদের মতে, এটিই গত ১২ বছরের মধ্যে সবচেয়ে উষ্ণ মকর সংক্রান্তি। মাঘ মাসেও যে খুব একটা জাঁকিয়ে শীতের আমেজ থাকবে তেমন কোনও পূর্বাভাস নেই। এদিকে মঙ্গলবার ৬.৫৮ থেকে শুরু হয়েছে গঙ্গাসাগরের পুণ্যস্নান। চলবে বুধবাড় পর্যন্ত। শীতের দাপট খানিক কম থাকায় কিছুটা সুবিধায় পুণ্যার্থীরা।